stanford-oval/wikipedia huggingface dataset:
קומודור אינטרנשיונל

| --- | --- |


 נתונים כלליים
 סוג:  חברה פרטית
 מייסדים:  ג'ק טראמל
 תקופת הפעילות:  1954–1994 (כ־40 שנה)
 חברות בנות:  טכנולוגית MOS 
 מיקום המטה:  וסט צ'סטר 
 משרד ראשי:  ווסט צ'סטר, פנסילבניה, ארצות הברית
 ענפי תעשייה:  חומרת מחשב, אלקטרוניקה
 מוצרים עיקריים:  קומודור PET   קומודור VIC-20   קומודור 64   קומודור 128   אמיגה
 יו"ר:  אירווינג גולד (שגם המשקיע הראשי)
 
קומודור אינטרנשיונל (באנגלית: Commodore International) הייתה חברת אלקטרוניקה אמריקנית מפנסילבניה שפעלה בין השנים 1954–1994. לחברה היה תפקיד חיוני בהתפתחות המחשב האישי במהלך שנות ה-70 ושנות ה-80 של המאה ה-20. החברה פיתחה ושיווקה בהמשך את המחשב השולחני הנמכר ביותר בכל הזמנים (לדגם יחיד), הקומודור 64.
חברת קומודור הוקמה ב 1954 על ידי יהודי פולני ניצול שואה בשם ג'ק טרמיאל (נולד בשם אידק טרזמיאל) ששרד את מחנה ההשמדה אושוויץ. החברה הוקמה במקור כחברה למכונות כתיבה ניידות.
החברה ידועה גם בשל מחלקת המחקר ופיתוח שלה - קומודור מכונות עסקיות (באנגלית: Commodore Business Machines)
החברה הכריזה על הליך פירוק באפריל 1994. לאחר מכן נרכשה החברה על ידי חברת Escom אשר גם היא פשטה את הרגל בהמשך. בשנת 2004 נמכר המותג קומודור לחברת Yeahronimo Media Ventures עבור 22 מיליון אירו.
צפון אורחובו-בוריסובו

צפון אורחובו-בוריסובו (ברוסית: Орехово-Борисово Северное)  היא נפה של המחוז הדרומי של העיר הפדרלית מוסקבה, שברוסיה. שטח המחוז הוא 7.6716 קמ"ר ואוכלוסייתו מונה 132,307 תושבים (2020).
בשנת 1960 נכללה שטחו של הראיון המודרני בעיר מוסקבה, תחילה בראיון פרולטרסקי, ומאז 1969 – בקרסנוגווארדייסקי. בשנות השבעים היה זה חלק מאזור הדיור ההמוני אורחובו-בוריסובו.
רק בית העלמין אורחובו שרד מהכפר אורחובו. שמות הראיונים צפון אורוחובו-בוריסובו ודרום אורחובו-בוריסובו ותחנת המטרו אורחובו מזכירים את שם הכפר.
ארגון הפשע אורחובסקאיה ביסס את שמו על שכונת המגורים אורוחובו-בוריסובו (רו') שעל שטחו ממוקמת נפת צפון אורחובו-בוריסובו.
אתרים ראויים לציון

שמורה ומוזיאון צאריצינו
כנסיית השילוש הקדוש באורחובו-בוריסובו (אנ')
מלון מילאן
מכללה מוסקבאית למנהל וטכנולוגיות חדשות
המכללה הטכנית המוסקבאית
קניון "קשירסקאיה פלאזה"
מרכז קניות "גלריה וודוליי"
קניון מכוניות "מוסקבה", הגדול ביותר באירופה
תחנות המטרו אורחובו, דומדדובסקאיה, צאריצינו
פשע האפרטהייד

ערך זה עוסק בפשע האפרטהייד כפי שמוגדר בחוק הבינלאומי. אם התכוונתם למדיניות ההפרדה הגזעית בדרום אפריקה בשנים 1948–1994, ראו .
פשע האפרטהייד מוגדר על ידי חוקת רומא משנת 2002 של בית הדין הפלילי הבין־לאומי כמעשים בלתי אנושיים בעלי אופי דומה לפשעים נגד האנושות לאורך ההיסטוריה.
ב-30 בנובמבר 1973, העצרת הכללית של האומות המאוחדות נפתחה לחתימה ולאשרורה של האמנה הבין־לאומית בדבר דיכוי ועונש פשע האפרטהייד (ICSPCA). היא הגדירה את פשע האפרטהייד כ"מעשים נפשעים במיוחד שבוצעו לצורך קיום ותחזוק של משטר שליטה של קבוצה גזעית אחת של בני אדם על פני כל קבוצה גזעית אחרת של אנשים ודיכוי שיטתי שלהם".
היסטוריה

המונח "אפרטהייד" מקורו באפריקאנס והוא היה השם הרשמי של משטר ההפרדה הגזעית הדרום אפריקאית שהונהגה על ידי המיעוט הלבן בדרום אפריקה משנת 1948 ועד שנת 1994. תלונות על משטר זה הובאו לאו"ם כבר ב-12 ביולי 1948, כאשר ד"ר פדמנאבהה פילאי, שגריר הודו באו"ם, הפיץ מכתב למזכ"ל, המביע את חששותיו בנוגע לטיפול באוכלוסייה ההודית בתוך איחוד דרום אפריקה. ככל שיותר מידע על דרום אפריקה נחשף לעולם, האפרטהייד של דרום אפריקה נידון בעולם כבלתי צודק וגזעני, ורבים החליטו כי נדרשת מסגרת משפטית רשמית כדי להפעיל לחץ בין־לאומי על ממשלת דרום אפריקה.
ב-1971 הגישו ברית המועצות וגינאה יחד טיוטות מוקדמות של ועידה העוסקת בדיכוי וענישה של האפרטהייד. בשנת 1973, העצרת הכללית של האומות המאוחדות הסכימה על נוסח האמנה הבין־לאומית בדבר דיכוי וענישה של פשע האפרטהייד (ICSPCA). האמנה כוללת 31 חתומים ו-107 צדדים. האמנה נכנסה לתוקף ב-1976 לאחר ש-20 מדינות אישרו אותה. המדינות שאישרו היו: בנין, בולגריה, בלארוס, צ'אד, צ'כוסלובקיה, אקוודור, גרמניה המזרחית, גינאה, הונגריה, עיראק, מונגוליה, פולין, קטר, סומליה, סוריה, אוקראינה, ברית המועצות, טנזניה, יוגוסלביה ואיחוד האמירויות הערביות.
ככזה, האפרטהייד הוכרז כפשע נגד האנושות, בהיקף נרחב מעבר לדרום אפריקה בלבד. בעוד שפשע האפרטהייד קשור לעתים קרובות למדיניות הגזענית של דרום אפריקה מאז 1948, המונח מתייחס באופן כללי למדיניות גזענית בכל מדינה
76 מדינות נוספות חתמו בהמשך על האמנה, אך מספר מדינות, כולל דמוקרטיות מערביות, לא חתמו ולא אישרו את ה-ICSPCA, כולל קנדה, צרפת, גרמניה, ישראל, איטליה, הולנד, בריטניה, אוסטרליה, ניו זילנד וארצות הברית. בהתייחסו להצבעת ארצות הברית נגד האמנה, אמר השגריר קלרנס קלייד פרגוסון ג'וניור : "[...] איננו יכולים ... לקבל את העובדה שאפרטהייד יכול באופן זה להפוך לפשע נגד האנושות. פשעים נגד האנושות הם כה חמורים בטבעם שיש לפרט אותם בקפידה ולפרש אותם במשפט הבין־לאומי הקיים...". הנציג המזרח־גרמני טען נגד העמדה האמריקנית כי פשעים נגד האנושות היא מעין קטגוריית־על שתחתיה נמצאות ג'נוסייד ואפרטהייד ובעוד שפשע הג'נוסייד התייחס לניסיון מכוון להכחיד ישויות קולקטיביות מסוג מסוים (גזעיות, אתניות, לאומיות ודתיות), פשע האפרטהייד מתייחס לניסיון לכונן משטר בו קבוצה גזעית אחת היא עליונה ושולטת על קבוצה גזעית אחרת, תוך כדי דיכויה השיטתי.
בשנת 1977, תוספת פרוטוקול 1 לאמנות ז'נבה כינה את פשע האפרטהייד כהפרה חמורה של האמנה ופשע מלחמה. 169 מדינות חתומות על התוספת.
בית הדין הפלילי הבין־לאומי קובע אחריות פלילית אישית לפושעים שביצעו פשעים נגד האנושות, כולל לפשע האפרטהייד.
הגדרת פשע האפרטהייד

סעיף II של ICSPCA מגדיר את פשע האפרטהייד להלן:
לעניין אמנה זו, המונח "פשע האפרטהייד", שיכלול גם מדיניות ופרקטיקות דומות של הפרדה גזעית ואפליה כפי שהתרחשו בדרום אפריקה, יחול על הפעולות הלא אנושיות הבאות שבוצעו לצורך הקמה ותחזוקה של שליטה של קבוצה גזעית אחת של אנשים על כל קבוצה גזעית אחרת של אנשים ודיכוי שיטתי שלה:
הגדרת פשע האפרטהייד > הגדרת אפליה גזעית

על פי אמנת של האומות המאוחדות, המושג מגדיר אפליה גזעית ככל הבחנה, הגבלה, העדפה או הוצאה מן הכלל, על רקע גזע, צבע, מוצא לאומי או אתני, שבמגמתו למנוע, לפגום או לסכל שימוש ומימוש של זכויות האדם וחירויות היסוד בחיים המדיניים, כלכליים, חברתיים, תרבותיים ובכל תחום אחר בחיי הציבור.
הגדרה זו אינה מבחינה בין אפליה על רקע אתני לבין גזע, בין השאר משום שההבחנה בין השניים נותרת במחלוקת בין אנתרופולוגים. באופן דומה, בחוק הבריטי המונח "גזעני" פירושו "כל קבוצת אנשים המוגדרים בהתייחסות לגזע, לצבע, לאום (כולל אזרחות) או למוצא אתני או לאומי".
הגדרת פשע האפרטהייד > הגדרת בית הדין הפלילי הבין־לאומי לפשע האפרטהייד

סעיף 7 (2) (h) לחוקת רומא של בית הדין הפלילי הבין-לאומי מגדיר את פשע האפרטהייד כפשע נגד האנושות, כאשר הוא מבוצע במסגרת התקפה רחבה או שיטתית המכוונת נגד כל אוכלוסייה אזרחית. מאוחר יותר באותו סעיף, פשע האפרטהייד מוגדר:
"פשע האפרטהייד" פירושו מעשים לא אנושיים בעלי אופי דומה לאלה הנזכרים בסעיף 1, שבוצעו במסגרת משטר ממוסד של דיכוי ושליטה שיטתית של קבוצה גזעית אחת על כל קבוצה או קבוצה גזעית אחרת, מתוך כוונה לשמור ולתחזק את המשטר הזה.
האשמות באפרטהייד לפי מדינה > דרום אפריקה

שמו של הפשע נובע ממערכת של הפרדה גזעית בדרום אפריקה שנאכפה באמצעות חקיקה על ידי המפלגה הלאומית (NP), המפלגה השלטת מ-1948 עד 1994. תחת האפרטהייד נשמר שלטון המיעוט הלבן במדינה באמצעות הפרדה, צימצום הזכויות, חופש ההתארגנות וחופש התנועה של התושבים השחורים שהיו רוב במדינה, וכן של קבוצות אתניות אחרות.
האשמות באפרטהייד לפי מדינה > סין

זכויות היתר והעדפתה של הקבוצה האתנית, האן באזורי מיעוטים אתניים מחוץ לסין, כגון שינג'יאנג בו חי רוב אויגורי והמדיניות הממשלתית להתיישבות בטיבט, והשחיקה לכאורה של הדת, השפה והתרבות של תושבים ילידים באמצעות צעדים מדכאים (כגון המיליציה של האן בינג-טואן בשינג'יאנג) וסיניזציה (אנ') הושוו ל"ג'נוסייד תרבותי" ולאפרטהייד על ידי כמה אקטיביסטים אויגורים. לגבי הההתנחלות הסינית בטיבט (אנ'), ב-1991 הצהיר הדלאי לאמה, "המתנחלים הסינים החדשים יצרו חברה חלופית: אפרטהייד סיני, שמכחיש את הטיבטים במעמד חברתי וכלכלי שווה בארצנו, ומאיים בסופו של דבר להציף ולספוג אותנו". בנוסף, שיטת רישום האוכלוסין של סין, ההוקואו, כבר הושוותה לאפרטהייד בשל סיווגם של מעמדות "כפרי" ו"עירוני", ולעיתים משולה למעין שיטת קסטות. ב-2014 החלה המערכת לעבור רפורמה, תוך הרחבת היתרי מגורים עירוניים על מנת להכיל עוד עובדים זרים.
ראו גם

הפרדה גזעית
הפרדה גזעית בארצות הברית
מדיניות אוסטרליה הלבנה
לקריאה נוספת

Human Sciences Research Council: Occupation, Colonialism, Apartheid? A re-assessment of Israel’s practices in the occupied Palestinian territories under international law. Cape Town 2009
Richard Falk:Report of the Special Rapporteur on the situation of human rights in the Palestinian territories occupied since 1967, Report to the UN General Assembly, 30.August 2010, sec. 5
Human Rights Watch Report: Separate and Unequal. Israel’s Discriminatory Treatment of Palestinians in the Occupied Palestinian Territories, December 19 2010
צפון אמסטרדם

| --- | --- |

מבט אל נהר האיי
 מדינה:  הולנד הולנד
 מחוז:  צפון הולנד צפון הולנד
 שפה רשמית:  הולנדית
 שטח:  49.01 קמ"ר
 אוכלוסייה:  ‏
  ‑ ברובע:  86,520 (2009)
  ‑ צפיפות:  765.35 נפש לקמ"ר (2009)
 קואורדינטות:  52°23′28″N 4°55′06″E﻿ / ﻿52.39111°N 4.91833°E﻿ / 52.39111; 4.91833 
 אזור זמן:  UTC +1
 http://www.noord.amsterdam.nl/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
רובע צפון אמסטרדם (בהולנדית: Amsterdam Noord) הוא הרובע הצפוני ביותר ואחד משמונה מחוזות של עיריית אמסטרדם, הולנד. הרובע ממוקם מצפון לנהר ה-IJ שמפריד את הרובע משאר חלקי העיר ומשתרע על שטח של 49.01 קמ"ר.
רובע זה מחובר אל חלקיה האחרים של העיר באמצעות גשר המיועד לתחבורה פרטית וציבורית (Schellingwouderbrug), שלוש מנהרות המיועדות אף הן לתחבורה פרטית וציבורית Coentunnel (מערב), IJtunnel (במרכז) ו-Zeeburgertunnel (במזרח).
כמו כן קיימות 5 מעבורות נוסעים המיועדות להולכי רגל ורוכבי אופניים. לאזור זה לא קיימים קווי חשמלית ישירים משום שאזור זה מופרד פיזית משאר האזורים, קו מטרו ישיר הנקרא קו צפון-דרום נמצא בתהליכי בנייה וצפוי להיפתח בשנת 2018.
גלריית תמונות

כפר דוכרדאם
בנייני משרדים ברובע
מבט אל הרובע
Nieuwendammerdijk
עונת 1997/1998 בליגת האלופות

| --- | --- |

אצטדיון אמסטרדם ארנה באמסטרדם, הולנד אירח את משחק הגמר
 מארחת:  הולנד הולנד
 תקופת התחרות:  23 ביולי 1997 – 20 במאי 1998 (302 ימים) 
 מספר משתתפות:  24  (מתוך 55 משתתפות שנרשמו)
 הזוכה:  ספרד ריאל מדריד
 מספר משחקים:  85
 מספר שערים:  239 (2.81 בממוצע למשחק)
 מספר צופים:  2,868,568 (33,748 בממוצע למשחק)
 מלך השערים:  איטליה אלסנדרו דל פיירו   (10 שערים)
 → 1996/19971998/1999 ←
עונת 1997/1998 בליגת האלופות הייתה העונה ה־43 התחרות האירופית לקבוצות כדורגל של אופ"א והשישית במתכונת החדשה של ליגת האלופות. בטורניר זכתה ריאל מדריד הספרדית, שיאנית הזכיות במפעל, לראשונה מזה 32 שנים, לאחר ניצחה 1–0 בגמר את יובנטוס האיטלקית, שהופיעה בגמר בפעם השלישית ברציפות. זכייה זו פתחה עבור ריאל מדריד רצף של 3 זכיות בחמש שנים.
בשלב הבתים בעונה זו השתתפו 24 קבוצות בשישה בתים, לראשונה בליגת האלופות. משום כך, רק שתי הסגניות הטובות ביותר העפילו לרבע הגמר, בהשוואה לכל הסגניות בשנים שעברו. היה זה המהדורה הראשונה עם שני סיבובי מוקדמות במקום אחד בלבד. לאחר שלוש שנים של השתתפות בגביע אופ"א, אלופות הליגות החלשות חזרו לליגת האלופות. כמו כן, בפעם הראשונה אי פעם, סגניות משמונה הליגות הטובות ביותר השתתפו בתחרות. מאחר שבורוסיה דורטמונד, מחזיקת הגביע מהעונה שעברה, סיימה במקום השלישי בליגה המקומית, גרמניה הפכה להתאחדות הראשונה ששולחת שלושה נציגים לתחרות.
בורוסיה דורטמונד, האלופה המכהנת, הודחה בחצי הגמר על ידי האלופה שבדרך ריאל מדריד.
אזרבייג'ן, ארמניה, בלארוס, מקדוניה וסלובקיה נרשמו לליגת האלופות בפעם הראשונה בתולדותיהן. אלופת יוגוסלביה חזרה לתחרות לראשונה מאז עונת 1991/1992, לאחר שהאומות המאוחדות הסיר את הסנקציות שאסרו עליה להשתתף בכדורגל הבינלאומי.
העפלה

מספר הקבוצות שהעפילו מכל מדינה, כמו גם השלב אליו העפילו הקבוצות השונות, התבססו על דירוג הליגות של אופ"א, אשר לקח בחשבון את ביצועי הקבוצות בתחרויות האירופיות מעונת 1992/1993 עד עונת 1996/1997.
ליגות המדורגות במקומות 1–8 שולחות שני נציגים.
ליגות המדורגות 9–48 שולחות נציג אחד (למעט ליכטנשטיין ואלבניה).
קבוצות מאלבניה לא השתתפו בעונה זו בתחרויות אירופיות, משום שליגת העל האלבנית הושעתה למספר חודשים במהלך עונת 1996/1997 עקב מלחמת האזרחים האלבנית, והסתיימה רק באמצע אוגוסט (בניצחונה של קיי אף טירנה), לאחר שהתחרויות האירופיות לעונת 1997/1998 כבר החלו לפעול. ליכטנשטיין, לה אין ליגה מקומית, לא שלחה נציגים לתחרות.
העפלה > חלוקת הקבוצות לפי שלב

|  |  | קבוצות שמתחילות את דרכן בתחרות בשלב זה | קבוצות שמתקדמות מהשלב הקודם |
| --- | --- | --- | --- |
| שלב המוקדמות הראשון   (30 קבוצות) | שלב המוקדמות הראשון   (30 קבוצות) |  30 האלופות מהליגות המדורגות 17–48 (למעט ליכטנשטיין ואלבניה) |  |
| שלב המוקדמות השני   (32 קבוצות) | שלב המוקדמות השני   (32 קבוצות) |  9 האלופות מהליגות המדורגות 8–16  8 הסגניות מהליגות המדורגות 1–8 |  15 המנצחות בשלב המוקדמות הראשון |
| שלב הבתים   (24 קבוצות) | שלב הבתים   (24 קבוצות) |  מחזיקת הגביע (בורוסיה דורטמונד)  7 האלופות מהליגות המדורגות 1–7 |  16 המנצחות בשלב המוקדמות השני |
| שלב הנוקאאוט   (8 קבוצות) | שלב הנוקאאוט   (8 קבוצות) |  |  6 אלופות הבתים בשלב הבתים  2 הסגניות הטובות ביותר בשלב הבתים |
העפלה > קבוצות

55 קבוצות השתתפו בעונה זו בתחרות: 46 אלופות הליגות של כל התאחדויות הכדורגל החברות באופ"א (למעט ליכטנשטיין ואלבניה), 8 הסגניות מהליגות המדורגות במקומות 1–8, ומחזיקת הגביע מהעונה שעברה – בורוסיה דורטמונד. אלופות הליגות המדורגות במקומות 1–7 (איטליה, ספרד, צרפת, גרמניה, הולנד, פורטוגל ואנגליה), בנוסף למחזיקת הגביע, העפילו ישירות לשלב הבתים, בעוד אלופות הליגות המדורגות 8–16 והסגניות מהליגות המדורגות 1–8 נכנסו לשלב המוקדמות השני. שאר אלופות הליגות, המדורגות במקומות 17–48, התחילו את דרכן בתחרות בשלב המוקדמות הראשון.
| שלב הבתים |
| --- | --- | --- | --- |
| גרמניה בורוסיה דורטמונדTH ‏(3) | ספרד ריאל מדריד (1) | גרמניה באיירן מינכן (1) | פורטוגל פורטו (1) |
| צרפת מונקו (1) | איטליה יובנטוס (1) | הולנד פ.ס.וו. איינדהובן (1) | אנגליה מנצ'סטר יונייטד (1) |
שלב המוקדמות השני
| איטליה פארמה (2) | פורטוגל ספורטינג ליסבון (2) | יוון אולימפיאקוס (1) | דנמרק ברונדבי (1) |
| ספרד ברצלונה (2) | אנגליה ניוקאסל יונייטד (2) | אוסטריה ווסטרוט זלצבורג (1) | שוודיה גטבורג (1) |
| צרפת פריס סן-ז'רמן (2) | טורקיה גלאטסראיי (1) | רוסיה ספרטק מוסקבה (1) | נורווגיה רוזנבורג (1) |
| גרמניה באייר לברקוזן (2) | טורקיה בשיקטש (2) | בלגיה לירסה (1) | צ'כיה ספרטה פראג (1) |
הולנד פיינורד (2): 
שלב המוקדמות הראשון
| שווייץ פ.צ. סיון (1) | הונגריה מ.ט.ק. הונגריה (1) | בולגריה צסק"א סופיה (1) | אסטוניה לנטנה טאלין (1) |
| פולין וידזב לודז' (1) | גאורגיה (1990–2004) דינמו טביליסי (1) | מקדוניה סיילקס (1) | מלטה ולטה (1) |
| סקוטלנד גלאזגו ריינג'רס (1) | סלובקיה מ.פ.ק. קושיצה (1) | ליטא (1988–2004) קארדה קובנה (1) | אירלנד דרי סיטי (1) |
| רומניה סטיאווה בוקרשט (1) | לטביה סקונטו ריגה (1) | מולדובה קונסטרוקטורול צ'ובורצ'יו (1) | ארמניה פיוניק ירוואן (1) |
| קרואטיה קרואטיה זאגרב (1) | סלובניה מריבור (1) | צפון אירלנד קרוסיידרס (1) | לוקסמבורג ג'אוניס אש (1) |
| אוקראינה דינמו קייב (1) | פינלנד ג'אז (1) | ויילס בארי טאון (1) | איי פארו גטה (1) |
| קפריסין אנורתוסיס פמגוסטה (1) | בלארוס סלביה מאזיר (1) | סרביה ומונטנגרו פרטיזן בלגרד (1) | אזרבייג'ן נפטצ'י באקו (1) |
| ישראל בית"ר ירושלים (1) | איסלנד אקרנס (1) |  |  |
לוח זמנים

להלן לוח הזמנים של התחרות. כל ההגרלות נערכו בז'נבה, שווייץ אלא אם כן צוין אחרת.
| שלב | סיבוב | תאריך הגרלה | סיבוב ראשון | סיבוב שני |
| --- | --- | --- | --- | --- |
| שלב המוקדמות | שלב המוקדמות הראשון | 9 ביולי 1997 | 23 ביולי 1997 | 30 ביולי 1997 |
| שלב המוקדמות | שלב המוקדמות השני | 9 ביולי 1997 | 13 באוגוסט 1997 | 27 באוגוסט 1997 |
| שלב הבתים | מחזור 1 | 29 באוגוסט 1997 | 17 בספטמבר 1997 | 17 בספטמבר 1997 |
| שלב הבתים | מחזור 2 | 29 באוגוסט 1997 | 1 באוקטובר 1997 | 1 באוקטובר 1997 |
| שלב הבתים | מחזור 3 | 29 באוגוסט 1997 | 22 באוקטובר 1997 | 22 באוקטובר 1997 |
| שלב הבתים | מחזור 4 | 29 באוגוסט 1997 | 5 בנובמבר 1997 | 5 בנובמבר 1997 |
| שלב הבתים | מחזור 5 | 29 באוגוסט 1997 | 26–27 בנובמבר 1997 | 26–27 בנובמבר 1997 |
| שלב הבתים | מחזור 6 | 29 באוגוסט 1997 | 10 בדצמבר 1997 | 10 בדצמבר 1997 |
| שלב הנוקאאוט | רבע הגמר | 17 בדצמבר 1997 | 4 במרץ 1998 | 18 במרץ 1998 |
| שלב הנוקאאוט | חצי הגמר | 20 במרץ 1998 (לוזאן) | 1 באפריל 1998 | 15 באפריל 1998 |
| שלב הנוקאאוט | גמר | 20 במרץ 1998 (לוזאן) | 20 במאי 1998 באמסטרדם ארנה, אמסטרדם | 20 במאי 1998 באמסטרדם ארנה, אמסטרדם |
שלב המוקדמות > שלב המוקדמות הראשון

בשלב המוקדמות הראשון השתתפו 30 קבוצות. 15 המנצחות העפילו לשלב המוקדמות השני, ו־15 המפסידות הודחו מהתחרויות האירופיות לעונה זו. הסיבוב הראשון נערך ב-23 ביולי והסיבוב השני נערך ב-30 ביולי 1997.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אירלנד דרי סיטי | 0–3 | סלובניה מריבור | 0–2 | 0–1 |
| סלובקיה מ.פ.ק. קושיצה | 4–0 | איסלנד אקרנס | 3–0 | 1–0 |
| סרביה פרטיזן בלגרד | 1–5 | קרואטיה קרואטיה זאגרב | 1–0 | 0–5 |
| מלטה ולטה | 1–2 | לטביה סקונטו ריגה | 1–0 | 0–2 |
| ארמניה פיוניק ירוואן | 3–6 | הונגריה מ.ט.ק. הונגריה | 0–2 | 3–4 |
| צפון אירלנד קרוסיידרס | 2–8 | גאורגיה דינמו טביליסי | 1–3 | 1–5 |
| מקדוניה סיילקס | 1–3 | ישראל בית"ר ירושלים | 1–0 | 0–3 |
| רומניה סטיאווה בוקרשט | 5–3 | בולגריה צסק"א סופיה | 3–3 | 2–0 |
| מולדובה קונסטרוקטורול צ'ובורצ'יו | 3–4 | בלארוס סלביה מאזיר | 1–1 | 2–3 |
| אסטוניה לנטנה | 0–3 | פינלנד ג'אז | 0–1 | 0–2 |
| איי פארו גטה | 0–11 | סקוטלנד גלאזגו ריינג'רס | 0–5 | 0–6 |
| אזרבייג'ן נפטצ'י באקו | 0–10 | פולין וידזב לודז' | 0–2 | 0–8 |
| אוקראינה דינמו קייב | 6–0 | ויילס בארי טאון | 2–0 | 4–0 |
| שווייץ סיון | 5–0 | לוקסמבורג ג'אוניס אש | 4–0 | 1–0 |
| קפריסין אנורתוסיס פמגוסטה | 4–1 | ליטא קארדה | 3–0 | 1–1 |
שלב המוקדמות > שלב המוקדמות השני

בשלב המוקדמות השני השתתפו 32 קבוצות, 17 קבוצות שהעפילו ישירות לשלב זה ו־15 המנצחות בשלב המוקדמות הראשון. כל אחת מהקבוצות שהעפילו ישירות הוגרלה לשחק מול קבוצה שהעפילה דרך שלב המוקדמות הראשון, למעט ווסטרוט זלצבורג וספרטה פראג ששיחקו האחת כנגד השנייה (בגלל מספר הקבוצות הלא שווה, 17 כנגד 15). 16 המנצחות העפילו לשלב הבתים, ו־16 המפסידות הועברו לסיבוב הראשון בגביע אופ"א. הסיבוב הראשון נערך ב-13 באוגוסט והסיבוב השני נערך ב-27 באוגוסט 1997.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| הונגריה מ.ט.ק. הונגריה | 1–4 | נורווגיה רוזנבורג | 0–1 | 1–3 |
| טורקיה בשיקטש | 3–1 | סלובניה מריבור | 0–0 | 3–1 |
| שווייץ סיון | 2–8 | טורקיה גלאטסראיי | 1–4 | 1–4 |
| יוון אולימפיאקוס | 7–2 | בלארוס סלביה מאזיר | 5–0 | 2–2 |
| אוסטריה ווסטרוט זלצבורג | 0–3 | צ'כיה ספרטה פראג | 0–0 | 0–3 |
| שוודיה גטבורג | 4–1 | סקוטלנד גלאזגו ריינג'רס | 3–0 | 1–1 |
| ספרד ברצלונה | 4–2 | לטביה סקונטו ריגה | 3–2 | 1–0 |
| דנמרק ברונדבי | 3–4 | אוקראינה דינמו קייב | 2–4 | 1–0 |
| אנגליה ניוקאסל | 4–3 | קרואטיה קרואטיה זאגרב | 2–1 | 2–2 (ה) |
| הולנד פיינורד | 8–3 | פינלנד ג'אז | 6–2 | 2–1 |
| גרמניה באייר לברקוזן | 6–2 | גאורגיה דינמו טביליסי | 6–1 | 0–1 |
| סלובקיה מ.פ.ק. קושיצה | 2–1 | רוסיה ספרטק מוסקבה | 2–1 | 0–0 |
| רומניה סטיאווה בוקרשט | 3–5 | צרפת פריז סן-ז'רמן | 3–0 | 0–5 |
| פולין וידזב לודז' | 1–7 | איטליה פארמה | 1–3 | 0–4 |
| ישראל בית"ר ירושלים | 0–3 | פורטוגל ספורטינג ליסבון | 0–0 | 0–3 |
| קפריסין אנורתוסיס פמגוסטה | 2–3 | בלגיה לירסה | 2–0 | 0–3 |
שלב הבתים

שלב הבתים החל ב־17 בספטמבר 1997 והסתיים ב־10 בדצמבר 1997. בשלב זה השתתפו 24 קבוצות שחולקו לשישה בתים בני ארבע קבוצות כל אחד. 8 קבוצות העפילו ישירות לשלב זה, ו־16 הנותרות העפילו דרך שלב המוקדמות השני. ששת הקבוצות שסיימו במקום הראשון בבית העפילו לשמינית הגמר, כמו גם שתי הסגניות הטובות ביותר.
מחזורי המשחקים נערכו ב־17 בספטמבר, 1 באוקטובר, 22 באוקטובר, 5 בנובמבר, 27 בנובמבר ו־10 בדצמבר 1997.
10 קבוצות ערכו בעונה זו את הופעת הבכורה שלהן בשלב הבתים של ליגת האלופות: אולימפיאקוס, באייר לברקוזן, בשיקטש, לירסה, מ.פ.ק. קושיצה, ניוקאסל יונייטד, ספורטינג ליסבון, ספרטה פראג, פארמה ופיינורד. קושיצה הייתה לראשונה שמסיימת את שלב הבתים עם 0 נקודות, וגם הקבוצה הסלובקית הראשונה שהופיעה בשלב הבתים.
ההגרלה נערכה באמצעות חלוקה לארבעה דרגים לפי דירוג הליגות של אופ"א, בצורה הבאה:
דרג 1: מחזיקת הגביע והאלופות המדורגות 1–5
דרג 2: האלופות המדורגות 6–7 והסגניות המדורגות 1–4
דרג 3: האלופות המדורגות 8–9 והסגניות המדורגות 5–8
דרג 4: שאר האלופות שהעפילו לשלב זה
שלב הבתים > בית א'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| גרמניה בורוסיה דורטמונד | 6 | 5 | 0 | 1 | 14 | 3 | 11+ | 15 |
| איטליה פארמה | 6 | 2 | 3 | 1 | 6 | 5 | 1+ | 9 |
| צ'כיה ספרטה פראג | 6 | 1 | 2 | 3 | 6 | 11 | 5– | 5 |
| טורקיה גלאטסראיי | 6 | 1 | 1 | 4 | 4 | 11 | 7– | 4 |
שלב הבתים > בית ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| אנגליה מנצ'סטר יונייטד | 6 | 5 | 0 | 1 | 14 | 5 | 9+ | 15 |
| איטליה יובנטוס | 6 | 4 | 0 | 2 | 12 | 8 | 4+ | 12 |
| הולנד פיינורד | 6 | 3 | 0 | 3 | 8 | 10 | 2– | 9 |
| סלובקיה מ.פ.ק. קושיצה | 6 | 0 | 0 | 6 | 2 | 13 | 11– | 0 |
שלב הבתים > בית ג'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| אוקראינה דינמו קייב | 6 | 3 | 2 | 1 | 13 | 3 | 7+ | 11 |
| הולנד פ.ס.וו איינדהובן | 6 | 2 | 3 | 1 | 9 | 8 | 1+ | 9 |
| אנגליה ניוקאסל | 6 | 2 | 1 | 3 | 7 | 8 | 1– | 7 |
| ספרד ברצלונה | 6 | 1 | 2 | 3 | 7 | 14 | 7– | 5 |
שלב הבתים > בית ד'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ספרד ריאל מדריד | 6 | 4 | 1 | 1 | 15 | 4 | 11+ | 13 |
| נורווגיה רוזנבורג | 6 | 3 | 2 | 1 | 13 | 8 | 5+ | 11 |
| יוון אולימפיאקוס | 6 | 1 | 2 | 3 | 6 | 14 | 8– | 5 |
| פורטוגל פורטו | 6 | 1 | 1 | 4 | 3 | 11 | 8– | 4 |
שלב הבתים > בית ה'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| גרמניה באיירן מינכן | 6 | 4 | 0 | 2 | 13 | 6 | 7+ | 12 |
| צרפת פריז סן-ז'רמן | 6 | 4 | 0 | 2 | 11 | 10 | 1+ | 12 |
| טורקיה בשיקטש | 6 | 2 | 0 | 4 | 6 | 9 | 3– | 6 |
| שוודיה גטבורג | 6 | 2 | 0 | 4 | 4 | 9 | 5– | 6 |
שלב הבתים > בית ו'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| צרפת מונקו | 6 | 4 | 1 | 1 | 15 | 8 | 7+ | 13 |
| גרמניה באייר לברקוזן | 6 | 4 | 1 | 1 | 11 | 7 | 4+ | 13 |
| פורטוגל ספורטינג ליסבון | 6 | 2 | 1 | 3 | 9 | 11 | 2– | 7 |
| בלגיה לירסה | 6 | 0 | 1 | 5 | 3 | 12 | 9– | 1 |
שלב הבתים > דירוג הסגניות

| דירוג | בית | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- | --- |
| 1 | ו' | גרמניה באייר לברקוזן | 6 | 4 | 1 | 1 | 11 | 7 | 4+ | 13 |
| 2 | ב' | איטליה יובנטוס | 6 | 4 | 0 | 2 | 12 | 8 | 4+ | 12 |
| 3 | ה' | צרפת פריז סן-ז'רמן | 6 | 4 | 0 | 2 | 11 | 10 | 1+ | 12 |
| 4 | ד' | נורווגיה רוזנבורג | 6 | 3 | 2 | 1 | 13 | 8 | 5+ | 11 |
| 5 | ג' | הולנד פ.ס.וו איינדהובן | 6 | 2 | 3 | 1 | 9 | 8 | 1+ | 9 |
| 6 | א' | איטליה פארמה | 6 | 2 | 3 | 1 | 6 | 5 | 1+ | 9 |
שלב הנוקאאוט

העפלתן של באיירן מינכן, באייר לברקוזן ובורוסיה דורטמונד לשלב רבע הגמר, הייתה הפעם הראשונה בה 3 קבוצות מאותה מדינה משתתפים בנוקאאוט של גביע אירופה/ליגת האלופות. המפגש בין באיירן מינכן ובורוסיה דורטמונד ברבע הגמר, היה הראשון מסוגו בעידן ליגת האלופות.